钦定古今图书集成/明伦汇编/官常典/第465卷 > 刘勔
## 钦定古今图书集成/明伦汇编/官常典/第465卷 > 刘勔

按《宋书》本传，“勔字伯猷，彭城人也。祖怀义，始兴太守。
父颖之，汝南、新蔡二郡太守，征林邑，遇疾卒。勔少有
志节，兼好文义。家贫，为广州增城令，广州刺史刘道
锡引为扬烈府主簿。元嘉二十七年，北魏南侵，道锡
遣勔奉使诣京都。太祖引见之，酬对称旨，除宁远将
军、绥远太守。元嘉末，萧简据广州为乱，勔起义讨之”，
烧其南门。广州刺史宗悫又命为府军主簿，以功封
大亭侯，除员外散骑侍郎。孝建初，荆江反叛，宗悫以
勔行宁朔将军、湘东内史，领军出安陆。会事平，以本
号为晋康太守，又徙郁林太守。大明初还都，徐州刺
史刘道隆请为宁朔司马。竟陵王诞据广陵为逆，勔
随道隆受沈庆之节度。事平，封金城县五等侯，除西
阳王子尚抚军，入直阁。先是，遣费沈伐陈檀不克，乃
除勔龙骧将军、西江督护、郁林太守。勔既至，率军进
讨，随宜翦定，大致名马，并献珊瑚连理树。上甚悦。还
除新安王子鸾无军中兵参军，遭母忧，不拜。前废帝
即位，起为振威将军、屯骑校尉，入直阁。太宗即位，加
宁朔将军，校尉如故。江州刺史晋安王子勋为逆，四
方响应，勔以本官领建平王景素辅国司马，进据梁
山。会豫州刺史殷琰反叛，征勔还都，假辅国将军，率
众讨琰，甲仗三十人入六门。复兼山阳王休祐骠骑
司马，馀如故。破琰将刘顺于宛唐，杜叔宝于横塘，事
在《琰传》。除辅国将军、山阳王休祐骠骑谘议参军、梁
郡太守、假节，不拜。琰婴城固守，自始春至于末冬，薛
道摽、庞孟虬并向寿阳，勔内攻外御，战无不捷。善抚
将帅，以宽厚为众所依。将军王广之求勔所自乘马，
诸将帅并忿广之叨冒，劝勔以法裁之。勔欢笑，即时
解马与广之。复除使持节、督广交二州诸军事、平越
中郎、广州刺史，将军如故，不拜。及琰开门请降，勔约
令三军不得妄动，城内士民，秋毫无所失。百姓感悦，
咸曰“来苏百姓生为立碑。”改督益宁二州诸军事、益
州刺史，持节、将军如故，又不拜。还京都，拜太子左卫
率，封鄱阳县侯，食邑千户。琰初求救北魏，魏大众屯
据汝南。太始三年，以勔为征卤将军、督西讨前锋诸
军事、假节、置佐、本官如故。先是，常奇珍据汝南，与琰
为逆，琰降，因据戍降魏，事在《琰传》。至是，引魏西河公、
长社公攻围辅国将军、汝阴太守张景远。景远与军
主杨文苌拒击，大破之。景远寻病卒。太宗嘉其功，追
赠冠军将军、豫州刺史，追封含洭县男，食邑三百户，
以文苌代为汝阴太守。除勔右卫将军，仍以为使持
节、都督豫、司二州诸军事、征卤将军、豫州刺史，馀如
故。四年，除侍中，领射声校尉，又不受。进号“右将军。”其
年，魏遣汝阳司马赵怀仁步骑五百寇武津县，勔遣
龙骧将军曲元德轻兵进讨，魏众惊散。魏子都公阏
《于拔》又率三百人防运车。〈阙二字〉千两，于汝阳台东水
上结营。元德单骑直入，斩拔首，因进攻汝阳台，即陷
外垒，获车一千三百乘，斩首一百五十级。勔又使司
徒参军孙台瓘督弋阳以西，会魏寇义阳，台瓘大破
之。魏上其北豫州租，有车二千两。勔招荒人，邀击于
许昌，魏众奔散，焚烧米谷。淮西人贾元友上书太宗，
劝北攻悬瓠，可收陈郡、南顿、汝南、新蔡四郡之地。上
以其所陈示勔，使具条答。勔对曰：“元友称魏主幼弱，
奸伪竞起，内外规乱，天亡有期。臣以为獯丑侵纵，乘
藉王境，盘据州郡，百姓残亡。去冬众军失耕，今春连
城围逼，国家复境之略，实有不遑，灭魏未及。元友。又
云有七千馀家，谷米丰积，可供二万人数年资储。臣
又以为二万人”岁食米四十八万斛，五年合须米二
百四十万斛。既理不容有，恐事难称言。元友又云，“魏
于悬瓠开驿保，魏已先据，若不足恃，此不须。”〈阙〉“俱是
攻城，便应先图悬瓠，何更越先取郾，以受腹背之灾。
且七千馀家丰积，而魏，犹当远运为粮，是威不制民，
民非异计。”元友又云：“魏欲水陆运粮，以救军命，可袭
之机，在于今日。”臣又以为“开立驿道，据守坚城，观其
形候，不似蹙弱，可乘之机，恐为难验。”元友又云：“四郡
民人，遭魏二十七年之毒，皆欲雪仇报耻，伏待朝威。”
臣又以为桓式宝等受国重恩，今犹驱略车营，翻还
就贼，盖是恋本之情，深非报怨之宜，何可轻试！元友
又云：“请敕荆、雍两州，遣二千精兵，从义阳依西山北
下，直据郾城。”臣又以为郾城是贼驿路要戍，且经蛮
接崄，数百里中，裹粮潜进，方出平地，攻贼坚城。自古
名将未有能以此济者。假其克“捷不知足南抗悬瓠，
北捍长社与不？且贼拥据数城，水陆通便，而今使官
以二千断其资运，于事为难。”元友又云：“魏围逼汝阴，
游魂二岁，为张景远所挫，不敢渡淮。”臣又以为景远兵力寡弱，不能自固，远遣救援，方得少克。今定是为
贼所畏不？景远前所摧伤，裁至数百，魏步骑四万，犹
不敢前，而今必劝国家以轻兵远讨，指掌可克，言理
相背，莫复过此。元友又云：“龙山雉水，鲁奴、王景直等，
并受朝爵，马步万馀，进讨之宜，惟须敕命。”臣以为鲁
奴与魏交关，弥历年世，去岁送诚朝廷，誓欲立功，自
蒙荣爵，便即逃遁，殊类奸猾，岂易暗期。兼王景直是
一亡命，部曲不过数十人，既不可言，又未足恃。万馀
之言，似不近实。元友又云：“四郡恨忿此非类。”车营连
结，废田二载，生业已尽，贼无所资，粮储已罄，断其运
道，最是要略。臣又以断运须兵，兵应资食，而当此过
县瓠二百里中，使兵食兼足，何处求办？臣窃寻元嘉
以来，伧荒远人多千国，议负儋归阙，皆劝讨卤。鲁爽
诞说，实挫国威，徒失兵力，虚费金宝。“凡此之徒，每规
近说，从来信纳，皆诒后悔。界上之人，唯视彊弱，王师
至境，必壶浆候涂，裁见退军，便抄截蜂起。首领回师，
何尝不为河畔所弊。”太宗纳之，元友议遂寝。勔与常
珍奇书，劝令反卤。珍奇乃与子超越、羽林监式宝于
谯，杀卤子都公费拔等凡三千馀人。勔驰驿以闻，太
宗大喜，以珍奇为使“持节、都督司北豫二州诸军事、
平北将军、司州刺史、汝南新蔡县侯，食邑千户，超越
辅国将军、北豫州刺史、颍川汝阳。”〈阙二字〉“三郡太守、安
阳县男；式宝辅国将军、陈南顿二郡太守、真阳县男，
食邑三百户。”珍奇为卤所攻，引军南出，卤追击，破之。
珍奇走依山，得至寿阳，超越式宝，为人所杀。五年，汝
阴太守杨文苌又频破卤于荆亭及戍西。诏进勔号
平西将军、豫州刺史，馀如故不拜。其年，征拜散骑常
侍、中领军。勔以世路纠纷，有怀止足，求东阳郡。上以
勔启遍示朝臣，自尚书仆射袁粲以下，莫不称赞，咸
谓宜许。上曰：“巴陵、建平二王，并有独往之志，若世道
宁晏，皆当申其所请。”勔经始锺岭之南，以为栖息，聚
石蓄水，仿佛丘中，朝士爱素者，多往游之。六年，改常
侍为侍中。其年，南兖州刺史、齐王出镇淮阴，以勔为
使持节、都督南徐、兖、青、冀。〈阙〉五州诸军事、平北将军，
侍中、中领军如故。出镇广陵，固辞侍中、军号，许之，以
为假平北将军。七年，解都督、假号并节。太宗临崩，顾
命以守尚书右仆射，中领军如故，给鼓吹一部。废帝
即位，加兵五百人。元徽初，月犯右执法，太白犯上将，
或劝勔解职，勔曰：“吾执心行己，无愧幽明，若才轻任
重，灾眚必及。天道密微，避岂得免。”桂阳王休范为乱，
奄至京邑，加勔使持节、领军，置佐史，镇捍石头。既而
贼众屯朱雀斻南，右军王道隆率宿卫向朱雀，闻贼
已至，急信召勔。勔至，命闭斻，道隆不听，催勔渡。斻进
战，率所领于桁南战败，临陈死之，时年五十七。事平，
诏曰：“夫义实天经，忠惟人则，篆素流采，金石宣煇，自
非识洞情灵，理感生极，岂有捐躯卫主，舍命匡朝者
哉！故持节、镇军将军、守尚书右仆射、中领军、鄱阳县
开国侯勔，思怀亮粹，体业淹明，弘勋树绩，誉洽华野。”
绸缪顾托，契阔屯夷。方倚谋猷，翌康帝道。逆蕃扇祸，
逼扰京甸。援桴誓旅，奉律行师，身与事灭，名随操远。
朕用伤悼，震恸于厥心。昔王允秉诚，卞壸峻节，均“风
往德，归茂先轨。泉途就永，冤逝无追，思崇徽策，式光
惇史。可赠散骑常侍，司空本官侯如故。谥曰忠昭公。”
子悛嗣。